 Oke ọñụ dàrà nỤkpọr dị nokpuru ọchịchị Nnewi South nke steeti Anambra na nso-nso a, dịka otu nwa amadi ọrụ obi ebere na-echu ụra, bụ Maazị Lawrence Ọnụchukwu guzòbèrè ma gbapee òtù ọrụ obi ebere ya, bụ nke ọ kpọrọ Law Ọnụchukwu Foundation bụkwa nke ọ ga-esi na ya wee na-enyere ndị ụwa na-atụ nọnụ aka.  Oke mmemme ahụ, bụ nke weere ọnọdụ nama egwuregwu Ụkpọr Central School dọtàrà imirikiti ndị selitere isi nọrụ gọọmenti nokpuru ọchịchị ahụ, ndị ndu ụka, ndị ihe na-esiri ike sitere obodo iri mejùpụtara okpuru ọchịchị ahụ, tinyere ụmụakwụkwọ sitere ụlọakwụkwọ praịma isi isii na atọ e nwèrè na Nnewi South. Nokwu ya na mmemme ahụ, onyeisioche nchere ogè nokpuru ọchịchị Nnewi South, bụ Maazị Chieloka Okoye kọwara òtù ọrụ obi ebere ahụ dịka nke magburu ònwe ya, ma kwuokwa na nke ahụ ga-enye aka nụzọ pụrụ iche ịkwàdo na inyere ndị ụwa na-atụ nọnụ aka, iji bèlata ụbịam na gburugburu.Ka ọ na-ekwupụta na mmadụ ekwesighị ichèrè ruo mgbe o nwèrè nde kwùrú nde Naịra tupuu ọ màlite inyere ndị ọ ka mma aka, Maazị Okoye tòrò Ọnụchukwu maka ịghọta mkpà ọ dị na ọ ga-atụnye ụtụ nke ya nịkwàlite ọdịmma gbururgburu na ọnọdụ obibi ndụ ụmụ mmadụ, ma kpọkùkwazie ndị ọzọ ka ha ñòmie ezi akparamagwa dị otu ahụ.Na mbụ nozi nnọọ ya, nwa amadi ahụ bụ isi a hụrụ kwaba okpu na mmemme ahụ ma bụrụkwa onye chọpụtara òtù ọrụ obi ebere ahụ, bụ Maazị Lawrence Ọnụchukwu mèrè ka a mara na òtù ahụ bụ otu nnọrọ onwe, otu achọghị úrù ahịa na òtù enweghị ihe ọbụla jikọrọ ya na ndọrọ ndọrọ ọchịchị, ma kwukwazie na ọ bụ nke a ga-esi na ya wee na-enyere ndị ogbenye aka, na-akwàlite ọnọdụ agụmakwụkwọ, ma na-enyekwa ndị ihe na-esiri ike nkwàdo, iji mee ka ihu ọchị waa ha.Ka ọ na-akọwàpụta na ọ bụ ọkàrà ụgwọ ọnwa ya ka ọ na-eji akwàdo ọrụ obi ebere ahụ, Maazị Ọnụchukwu, onye bụ osote onyeisioche okpuru ọchịchị Abuja Municipal Area Council ma bụrụkwa onyeisi òtù jikọtara ndị ndị òsòte isi oche okpuru ọchịchị dị iche iche nala Nigeria gara nihu kọwaa na ụbịam amaghị àgbụrụ maọbụ okpukperechi onye dị na ya, ma kwukwazie na nihi nke ahụ, na ya ga-arụrụ ọrụ obi ebere ahụ gafee steeti Anambra ma gafèkwa ala Nigeria, site ninye aka Chineke.Na ntụnye nke ya, onye na-anọchite anya ọgbọ nta nkwàdo Nnewi South nke abụọ nụlọ ọgbakọ omebe iwu steeti ahụ, bụ Maazị Johnbosco Akaegbobi kèlèrè Maazị Ọnụchukwu maka ọrụ obi ebere dị iche iche ọ na-abàgide, ya na igùzòbè òtù ọhụụ ahụ, bụ nke o kwùrù na o nwèrè ọtụtụ ezi ihe na mgbanwe dị iche iche nke ahụ gà-ewèta na gburugburu.Maazị Akaegbobi, onye kwere nkwà inye òtù ahụ nkwado zuru òkè gàkwàrà nihu kpọkuo ndị ọzọ bụ ndị aka ji àkụ nebe dị iche iche ka ha ñòmie ya bụ ọmarịcha atụmatụ, ma kwekwazie nkwà na tupu ya anọchaa ahọ anọ nụlọ omebe iwu steeti ahụ, na ọ gaghịzịkwa enwe ụlọakwụkwọ ọbụla na mapaghara ọgbọ nta nkwàdo Nnewi South nke abụọ ahụ ụmụakwụkwọ ga na-anọdụ nala nkịtị were na-agụ akwụkwọ, dịka e si ahụta nụfọdụ ebe ugbua.Nokwu ọ gwàrà ndị nta akụkọ, onyeisi ụlọ ọrụ COGNI Associate Nig. Ltd. bụ Oriakụ Chinyere Chukwudebelu, bụ onye nọchitere anya nnukwu nna nke ụbọchị ahụ, bụ Maazị Francis Chukwudebelụ jàrà Maazị Ọnụchukwu ike maka enyemaka ya nebe ndị ụwa na-atụ nọnụ nọ, ma kọwaa ịnyerịtara mmadụ aka dịka ọrụ dịịrị onye ọbụla nakwa ihe onye ọbụla kwèsiri ịdị na-eme oge ọbụla, nagbanyèghị ole àkpà ya hà.Tupu oge mmemme ahụ kpọmkwèm, Maazị Ọnụchukwu gàrà leta ụlọakwụkwọ Ohineleke Central School Ukpor bụ ebe ọ gụrụ akwụkwọ Praịma ya ihe karịrị ahọ iri atọ gara aga, ma gakwa leta ụlọ ahụike Uboma Primary Health Centre, Ukpor bụkwa ebe o kwere nkwa na ọ ga-aga nihu ịkwàdò. Ọ gàkwàrà leta onye bụ onyeisi ụlọakwụkwọ ya oge ọ gụrụ akwụkwọ Praịma, bụ oriakụ Priscillia Nneka Anyachọ, bụ onye kwupụtàrà afọ ojuju na obi ụtọ ya bànyere nleta ahụ ọ na-atụghị anya ya, ma gọkwaziere nwa amadi ahụ ọfọ ogologo ndụ, ahụike na ọganihu.A nọrọ na mmemme ahụ wee kesàá akwụkwọ e ji ede ihe odide ruru puku iri nọgụgụ nyegara ụmụakwụkwọ sitere ụlọakwụkwọ praịma iri isii na atọ e nwèrè nokpuru ọchịchị ahụ, ma kesàkwa akpa osikapa ruru narị ise nọnụ ọgụgụ nyegara ndị dị iche iche sitere òbodo iri dị na Nnewi South. 